תרחיש אקט 2- סימולציה

הזמן: מרץ 2021

**תמונת מצב כללית**

1. המשא ומתן בשני המסלולים מתקדם והושגו הסכמות רבות בין ישראל לבין פלסטין .
2. בישראל הפגנות סוערות שמארגן הימין כנגד המשך המשא ומתן. הקואליציה יציבה וכל הצעות אי האמון נדחות. פרישה של 2 חברי כנסת מהליכוד אינה משפיעה על הקואליציה.
3. הרשות הפלסטינית והחמאס מנסים להגיע להבנות לגבי עמדה מוסכמת פלסטינית. לראשונה הפגנות ברחבי רצועת עזה כנגד חמאס ובעד הרשות הפלסטינית.
4. מצרים לוחצת את חמאס להגיע להסכמות עם הרשות ומאיימת לגרום להפלת חמאס.
5. הפגנות סוערות ברחבי העולם הערבי כתוצאה מחתרנות אירנית וטורקית כנגד מנהיגי העולם הערבי שבוגדים בעם הפלסטיני. מעצרים המוניים במצרים ירדן וסעודיה.
6. מתיחות גדולה בין ארצות הברית לסין סביב מלחמת הסחר והסכמת מדינות באירופה להשתמש בטכנולוגיה סינית של 5G .
7. הקפאת השיחות על ברית הגנה אזורית כנגד איראן עקב בעיות פנים במדינות ערב.
8. תורכיה מודיעה על עסקת רכש מטוסים מתקדמים עם רוסיה בהמשך לפריסת סוללות ה-S400 בתורכיה . מתיחות גדולה בין ארה"ב ונאט"ו לבין תורכיה.
9. משבר כלכלי חמור ברוסיה, הרובל מתרסק והפגנות המוניות ברחבי הערים המרכזיות ברוסיה. עוד כשבוע ימים למפגש הנשיאים פוטין וטרמפ בסוצ'י'. וכשבוע ימים לפני הדיון על הארכת הסנקציות הכלכליות על רוסיה בקונגרס.
10. סין הודיעה שתעניק סיוע אזרחי בהיקף של מיליארדים למצרים ולסודן בשביל לבנות מתקני התפלה ותשתיות.
11. סיום מלחמת האזרחים בסוריה בניצחון מוחלט של אסד . בחודש מאי תתכנס באסטנה ועידה שתדון בשיקום סוריה בהובלת רוסיה.
12. הסתיימה מגפת הקורונה בסין ובעולם.

 **האירוע**

הזמן: ה-5 במרץ 2021 -נשיא תורכיה ארדואן נפגש עם נשיא סין ועם סלאח ערורי ממנהיגי חמאס באנקרה, לאחר מכן יצאו המנהיגים בהצהרה לעולם.

תורכיה חותמת על הסכם שותפות אסטרטגית עם סין.

 וסין הגיעה להסכמה עם הלשכה המדינית של חמאס בטורקיה שעיקרו מסמך ארבעת הנקודות:

1. סין מכירה במדינה הפלסטינית בהנהגת חמאס בשטח עזה.
2. סין תחכור את רצועת החוף העזתי ל-50 שנה. תבנה נמל מים עמוק ואיים מלכותיים.
3. סין ותורכיה יפתחו את תשתיות רצועת עזה במשותף.
4. סין ותורכיה קוראות לעם הפלסטיני לקיים בחירות חופשיות בשטחי יהודה ושומרון ורצועת עזה.
5. אנחנו מזמינים את שרי החוץ של כל המדינות והארגונים המעורבים לשמוע בפירוט את ההצעה הסינית תורכית מחר בשעה 0830 באיסטנבול. **כל קבוצה נדרשת להודיע עד סוף היום 1700 אם תגיע למפגש.**

ב-5 באפריל חיל הים התורכי יגיע לעזה יפרוץ את המצור הציוני על רצועת עזה. על סיפון אוניית הדגל התורכית יהיו נשיא תורכיה וראש הממשלה הסיני. משרד החוץ הסיני הוציא הודעה רשמית כי סין שמחה להודיע לעולם על התקדמות משמעותית בפרויקט "החגורה והדרך" . הסכמי הסחר החדשים עם תורכיה פתחו את הדרך מסין לאירופה, ומערך הנמלים פיראוס ביוון, ועזה בפלסטין במזרח הים התיכון פתחו את הדרך הימית לאירופה ולצפון אפריקה.